На основу члана 38. Закона о удружењима („Службени гласник РС”, број 51/09,), члана 5. Уредбе о средствима за подстицање програма или недостајућег дела средстава за финансирање програма од јавног интереса која реализују удружења (''Службени гласник РС'' бр.8/2012, 94/2013 и 93/2015) и члана 2. Правилника о начину, поступку и критеријумима за доделу средстава из буџета Општине Владичин Хан за избор активности и програма/пројеката од јавног интереса која реализују удружења на територији Општине Владичин Хан (,,Службени гласник Града Врања“, број 12/14) и Правилника о изменама и допунама Правилника о начину, поступку и критеријумима за доделу средстава из буџета Општине Владичин Хан за избор активности и програма/пројеката од јавног интереса која реализују удружења на територији Општине Владичин Хан, број 06-63/3/2015-01 од 20.05.2015. године, **Комисија за спровођење јавног конкурса за суфинансирање пројеката у области пољопривреде и руралног развоја на територији општине Владичин Хан**, дана 26.07.2017. године расписује

**Ј А В Н И К О Н К У Р С**

**ЗА СУФИНАНСИРАЊЕ ПРОЈЕКАТА У ОБЛАСТИ**

**ПОЉОПРИВРЕДЕ И РУРАЛНОГ РАЗВОЈА НА ТЕРИТОРИЈИ**

**ОПШТИНЕ ВЛАДИЧИН ХАН**

**Предмет јавног конкурса** је додела финансијских средстава за пројектeиз области пољопривреде ируралног развоја које реализују задужбине и фондације на територији општине Владичин Хан.

**Oбласт јавног конкурса** –развој пољопривреде и руралних подручја општине Владичин Хан и унапређење квалитете живота пољопривредних произвођача.

**Општи циљ јавног конкурса:** унапређење квалитета живота у руралним подручјима општине Владичин Ханспровођењем активности којима се јача свест о значају развоја пољопривреде и руралних области.

**Специфични циљеви јавног конкурса су:**

1. стабилизација дохотка запослених у пољопривреди;
2. модели финансијске подршке пољопривреди и руралим подручјима;
3. унапређење стања физичких ресурса;
4. унапређење система трансфера знања и развој људских потенцијала;
5. технолошки развој и модернизација пољопривредне производње и прераде;
6. очување пољопривреде, природних и људских ресурса у подручјима са отежаним условима рада у пољопривреди;
7. унапређење квалитета и безбедности производа.

**Приоритетне тематске области су**:

Финансијска средства обухватају подршку програмима за унапређење квалитета живота у руралним подручјима кроз подршку пољопривредницима, и то:

1) програм за подршку инвестицијама за развој и унапређење примарне биљне производње и припреме пољопривредних производа за тржиште на пољопривредним газдинствима пољопривредника;

2) програм за подршку инвестицијама за развој и унапређење примарне сточарске производње на пољопривредним газдинствима пољопривредника;

3) програм за подршку инвестицијама за развој и унапређење прераде млека на пољопривредним газдинствима пољопривредника; и

4) програм за подршку инвестицијама за развој и унапређење прераде поврћа и воћа на пољопривредним газдинствима пољопривредника.

Неопходно је да предложени пројекти буду у сагласности са општим циљем конкурса, специфичним циљевима конкурса и у оквиру тематске области са конкретним и мерљивим резултатима.

**Опредељена средства:** Општина Владичин Хан обезбеђује 1.000.000,00 (један милион динара)динара у бруто износу. Подносилац пријаве учествује у пројекту са најмање 30 % средстава од вредности пројекта. Максималан број пројеката који се може суфинансирати није одређен већ је условљен максималним износом средстава за овај конкурс. Оквирни датум почетка реализације одабраних пројеката: септембар 2017. године.

**Општи услови за учешће на Конкурсу**

Право учешћа на Конкурсу имају задужбине и фондације, основане ради остваривања општекорисногциља), уписане у Регистар Агенције за привредне регистре:

* које имају седиште на територији Републике Србије;
* чији се циљеви, дефинисани статутом/оснивачким актом, остварују у области пољопривреде и руралног развоја;
* имају потребне капацитете за спровођење предложеног пројекта.

Пројекат се може реализовати и у партнерству више задужбина и/или фондација, при чему је једна носилац и јавља се у улози подносиоца и потписника уговора.

**Остали услови:**

* складу са Конкурсом, могу се предложити пројекти:
  + који се реализују на подручју Републикe Србијe;
  + чији је период реализације закључно са 30. новембра 2017. године;
  + који се односе на приоритетне тематске области; и
  + задужбина и/или фондација може поднети више захтева/пројеката или бити партнер у више пројеката чији су предлагач друге задужбине и/или фондације, али по јавном конкурсу може остварити право на новчана средства само по једном пројекту/захтеву, при чему може бити финансиран/суфинансиран најбоље пласирани пројекат у складу са расположивим средствима.

**Документација која се подноси приликом конкурисања**

**Обавезна конкурсна документација:**

- Анекс 1 - Образац пријаве на конкурс;

- Анекс 2 – Образац за писање предлога пројекта;

- Анекс 3 – Образац наративни приказ буџета пројекта

- Анекс 4 - Образац буџета пројекта

- Анекс 5 - Изјава о прихватању обавезе потписника/корисника средстава

- Уредно попуњен, оверен и потписан од стране овлашћеног лица образац Предлога пројекта који је израђен у слободној форми;

- Копију потврде о пореском идентификационом броју подносиоца пријаве (ПИБ);

- Решење о регистрацији;

- Потврде и сертификати којима се потврђују референце наведене као посебни услови учешћа на јавном конкурсу.

**Све копије докумената морају да буду оверене и потписане од стране овлашћеног лица подносиоца пријаве и то свака страна сваког документа.** Дозвољена је употреба факсимила уместо својеручног потписа овлашћеног лица подносиоца пријаве.

**Додатна конкурсна документација**

Поред наведене обавезне конкурсне документације неопходно је да подносилац достави копију статута и оснивачког акта, као и друга документа релевантна за реализацију пројекта.

**Начин достављања документације**

Обавезна конкурсна документација (потписана од стране овлашћеног лица и оверенапечатом), као и додатна конкурсна документација доставља се у једном примерку **у затвореној коверти поштом** на адресу: **Општина Владичин Хан,** ул. Светосавска 1, 17510 Владичин Хан, са назнаком: **За КОНКУРС** **–** ***ЗА СУФИНАНСИРАЊЕ ПРОЈЕКАТА У ОБЛАСТИ ПОЉОПРИВРЕДЕ И РУРАЛНОГ РАЗВОЈА НА ТЕРИТОРИЈИ ОПШТИНЕ ВЛАДИЧИН ХАН* или лично (у затвореној коверти)** на наведену адресу,на писарници Општинске управе општине Владичин Хан.

Конкурсну документацију неопходно је доставити и у електронској верзији на ЦД-у. **На полеђини коверте обавезно написати назив и адресу подносиоца пријаве.** Пријаве послате на било који други начин (факсом, електронском поштом и др), или послате на другу адресу неће бити разматране.

**Рокови за подношење пријава на Јавни конкурс и одлучивање о додели средстава\_**

1. Рок за подношење пријава и предлога пројеката по овом јавном конкурсу је 15 дана од дана објављивање јавног конкурса на званичном сајту општине Владичин Хан и огласној табли Општинске управе општине Владичин Хан.

2. Листа вредновања и рангирања пријављених пројеката, коју предлаже Комисија а утврђује Општинско веће, биће објављена на званичној интернет страници општине Владичин Хан и на огласној табли Општинске управе општине Владичин Хан у року од 13 дана од дана истека рока за подношење пријава.

3. Рок за подношење приговора је 8 дана од дана објављивања Листе вредновања и рангирања;

4. Коначну одлуку о избору пројеката којима се из буџета општине Владичин Хан додељују средства по овом јавном позиву, донеће Општинско веће општине Владичин Хан по истеку рока за приговор. Одлука ће бити објављена на званичној интернет страници општине Владичин Хан и на огласној табли Општинске управе општине Владичин Хан.

5. Општина Владичин Хан као давалац средстава задржава право да од подносиоца пријава по потреби затражи додатну документацију и информације.

6. Пријаве и приложена документација се подносиоцима не враћају.

**Избор пројеката вршиће се на основу следећих критеријума:**

**- Суфинансирање пројекта из других извора (проценат суфинансирања)**:сопствениприходи, средства општине Владичин Хан, као и донације из других извора;

**- Референце пројекта:** начин реализације пројектних активности; број лица која реализују пројекат; очекивани резултати пројекта; потврде јавног сектора са територије РС о реализованим пројектима са подносиоцем (неће се уважавати референце од стране општине Владичин Хан).

**- Циљеви који се постижу**:могућност имплементације пројекта;степен унапређења стањау области у којој се пројекат спроводи; обим задовољавања јавног интереса - величина циљне групе обухваћена пројектом; могућност развијања пројекта и његова одрживост; промоција родне равноправности и јачање улоге рањивих друштвених група;

**- Оправданост буџета пројекта**:oправданост структуре(врсте)и висине трошкова; трошкови за кадрове укључене у реализацији пројекта могу бити максимално у износу 10 % од вредности пројекта.

**- Капацитет и квалификације пројектног тима**;

**- Претходно искуство** у спровођењу пројеката.

**Остале напомене:**

Неће се разматрати/вредновати:

- непотпуне пријаве(пријаве које нису поднете на одговарајућем обрасцу, пријаве уз које није приложена сва документација предвиђена конкурсом, пријаве које су непотписане, са непопуњеним рубрикама, пријаве послате факсом или електронском поштом, пријаве које садрже неразумљиве и нетачне податке);

- неблаговремене пријаве (пријаве пристигле након истека рока предвиђеног у јавном конкурсу);

- недопуштене пријаве (пријаве поднете од стране неовлашћених лица и субјеката који нису предвиђени јавним конкурсом, односно, оне које се не односе на конкурсом предвиђене намене, пријаве којима се траже средства у износима који су већи од износа предвиђеног за доделу по јавном конкурсу) и

- пријаве поднете супротно условима конкурса;

**Саставни део јавног конкурса чине:**

- Анекс 1 - Образац пријаве на конкурс;

- Анекс 2 – Образац за писање предлога пројекта;

- Анекс 3 – Образац наративни приказ буџета пројекта

- Анекс 4 - Образац буџета пројекта

- Анекс 5 - Изјава о прихватању обавезе потписника/корисника средстава

Након доношења коначне одлуке о пројектима који ће бити финансирани/суфинансирани, подносиоци пријава чији пројекти ће бити финансирани су у обавези да код Управе за трезор отворе посебан наменски рачун за уплату опредељног износа и о томе обавесте општину Владичин Хан пре закључења уговора.

Са подносиоцима пријава чији пројекти буду одабрани за финансирање/суфинансирање биће закључени уговори којим ће прецизно бити дефинисана права и обавезе уговорних страна. Исплата средстава вршиће се након потписивања уговора, а по пријему одговарајућег средства обезбеђења. У случају да се од стране овлашћених лица општине Владичин Хан утврди да средства нису оправдана, корисник средстава је у обавези да врати општини Владичин Хан неоправдани износ средстава са законском затезном каматом од дана уплате до дана враћања и неће бити у могућности да наредних година учествује у конкурсима општине Владичин Хан.

Детаљније информације о конкурсу могу се добити код помоћника председника општине, Бранислава Тошића, на тел: 062/302-100 и путем електронске поште: [banevet@mts.rs](mailto:banevet@mts.rs).

Текст јавног конкурса и пратећа документација која је саставни део јавног конкурса могу се преузети на интернет страници општине Владичин Хан, [www.vladicinhan.org.rs](http://www.vladicinhan.org.rs).